《春暮减衣》
明代·王彦泓

风汩残阳雨拂帘，晚春衣服减还添。难消素手为缝绽，那得闲还问织缣。

病肺未能疏酒盏，诗肠无奈近香奁。孤吟赢得无聊在，试倩南华下一砭。

作者简介：镇江府金坛人，字次回。以岁贡为松江府华亭县训导，卒于官。博学好古，喜作艳体小诗，格调似韩偓。词不多作，而善改昔人词，有加毫颊上之致。有《疑雨集》。